《送姚姬传郎中假归桐城 其一》
清代·翁方刚

纵观当代述人文，前辈诸公用意勤。清庙明堂庀梁栋，深山大泽蓄风云。

开元大历非空貌，秀水新城莫漫云。君去重编《海峰集》，肯随北地乞余芬。

作者简介：翁方刚，字正三，号覃溪，大兴人。乾隆壬申进士，改庶吉士，授编修，历官内阅学士，降鸿胪寺卿。重宴鹿鸣，赐三品衔，重宴琼林，赐二品衔。有《复初斋集》。